સામાન્યમાં સામાન્ય અને ગરીબમાં ગરીબ માણસો પાસે વિન્સન્ટ વાન ગોગને હાંસલ નહીં થયેલું આ ચિત્ર છે પણ એ ચિત્ર જોવાની આંખ એમની પાસે નથી. એટલે એ ઘરથી દૂર ભાગે છે. પત્નીથી દૂર ભાગે છે, પોતાના બાળકથી દૂર ભાગે છે. ઘણા બધા કંઈ ઘર છોડીને નાસી જતા નથી. પણ માનસિક રીતે દૂર ભાગી ચૂકેલા હોય છે. અહીં સાચું જીવન પણ છે અને સાચી નક્કર સાર્થક પ્રવૃત્તિ પણ છે. પણ એ કશું એમને દેખાતું નથી. તે ‘જીવન’ પણ અન્યત્ર શોધે છે અને પ્રવૃત્તિ માટે બહાર ક્યાંક દૂર નજર દોડાવે છે.